钦定古今图书集成/历象汇编/乾象典/第052卷 > 参旗
## 钦定古今图书集成/历象汇编/乾象典/第052卷 > 参旗

按《星经》阙。

按《史记天官书》：“参西有句曲九星，三处罗，一曰天旗。”

〈注〉《正义》曰：“参旗九星，在参西，天旗也，指麾远近以从命者。王者斩伐当理，则天旗曲直顺理

按《博雅》，“天弓谓之参旗。”

按《晋书天文志》：“参旗九星，在参西，一曰天旗，一曰天
弓，主司弓弩之张，候变御难。”

按：《隋书天文志》同。

按《宋史天文志》：“参旗九星：一曰天旗，一曰天弓，司弓
弩，候变御难。”

按《观象玩占》：“参旗九星，五车西；一曰天旗，金官也；一
曰天弓，主弓弩，候变御难。”

按《历学会通》：“参旗天弓弩”，天子使用之弓矢。